[{"text_idx": "#000000", "text": "Aga kui alustaks o\u0303ige pa\u0308ris nullist?"}, {"text_idx": "#000001", "text": "Kui viitsiks, lappaks blogi la\u0308bi ja loeks kokku, MITU korda ma olen lubanud renoveerimisega kuskilt otsast pihta hakata ja pole mitte kuskile jo\u0303udnud. Hu\u0308steeriliselt naljakas on. Vo\u0303i siis hu\u0308steeriliselt piinlik, aga katsume asjale positiivsest ku\u0308ljest la\u0308heneda, seega ja\u0308a\u0308me pigem esimese variandi juurde :P"}, {"text_idx": "#000002", "text": "Igatahes, ko\u0303igel on ju mingi po\u0303hjus, eks? Ma olen siin elanud 7,5 aastat ja ilmselt renoveerin mitte enne kui kolme aasta pa\u0308rast... Ehkki, never say never, nii palju ma olen o\u0303ppinud \u2013 alati vo\u0303ib ju juhtuda, et mind tabab kuskilt ootamatu rahavoog ka varem... Samas nii suurejoonelist renoveerimist peakski PIKALT ette planeerima, sest ko\u0303ik vo\u0303tab ilgelt aega ja meie senised \u201cah, ma siin mais mo\u0303tlen, et vo\u0303iks su\u0308gisel ko\u0303ik a\u0308ra teha\u201d plaanid on olnud nagunii u\u0308sna hullumeelsed. Nii et ma siis nu\u0308u\u0308d katsun rahulikult vo\u0303tta ja va\u0308hehaaval plaanida, saavadki vast o\u0303igeks ajaks valmis :)"}, {"text_idx": "#000003", "text": "Ei saa u\u0308le ega u\u0308mber sellest, et mul pole IKKA kindlat na\u0308gemust ruumipaigutuse osas."}, {"text_idx": "#000004", "text": "Nu\u0308u\u0308d on ja\u0308lle u\u0308ks kogemus juures \u2013 vahetasime poolteist kuud tagasi a\u0308ra magamistoa ja elutoa. Praegune elutuba on ajutine ja peaks kolima tulevikus \u201cteisele poole\u201d, magamistuba pidigi aga plaanide kohaselt sinna ja\u0308a\u0308ma. Noh, ma nu\u0308u\u0308d poolteist kuud hiljem u\u0308tlen, et ma tegelikult ei taha seda sinna. Vanas kohas meeldis rohkem see, et oli aknaga hoovi poole (ta\u0308nav ei ole meil eriti la\u0308rmakas, aga privaatsust ruloo u\u0308leval hoidmise mo\u0303ttes on hoovi pool tunduvalt enam) ning aknast paistis sisse hommikupa\u0308ike :) Praeguses on hetkel u\u0308ks suur aken, mille asemel tulevikus plaanis kaks va\u0308ikest \u2013 aga nii u\u0308ks suur kui kaks va\u0308ikest akent, olgem ausad, on ta\u0308ielik raiskamine magamistoa jaoks. Samuti o\u0303htupa\u0308ike. Kui pa\u0308ikesel magamistoas u\u0308ldse pointi on, siis hommikuse a\u0308rataja ja hea tuju tekitajana. Seda va\u0308hemalt meie elamises, kus suvel piisab ruloo alla kerimisest selleks, et tuba oleks hommikul meeldivalt jahe. Pa\u0308rast a\u0308rkamist saab selle siis u\u0308les kerida ja pa\u0308ikeselaksu nautida :) Samas kui viienda korruse korteris ku\u0308ttis pa\u0308ike magamistoa kohe hommikul saunaks ja ruloo ei aidanud suuremat \u2013 nii et ko\u0303ik so\u0303ltub asjaoludest, ilmselgelt."}, {"text_idx": "#000005", "text": "U\u0308heso\u0303naga... Mo\u0303tlesin, et prooviks ja\u0308lle midagi uut. Kustutaks plaanilt a\u0308ra KO\u0303IK uksed ja aknad. Alustaks nullist. Mis mo\u0303tted siis tuleksid? Mul endal ja teil ko\u0303igil?"}, {"text_idx": "#000006", "text": "Ma panen alustuseks siiski ka praeguse plaani, sest nii on mul kergem seletada pa\u0308ikese liikumist. Selle plaanil on magamistuba vanas kohas, hetkel siis on toad vahetuses. Vana magamistoa ja ko\u0308o\u0308gi aknast paistab pa\u0308ike sisse hommikul. Liigub sealt alt edasi, o\u0303htul ha\u0308ngib po\u0303himo\u0303tteliselt u\u0308leval vasakus nurgas ehk noh, la\u0308a\u0308nes :) Kui meil oleks vasakupoolses seinas aknad, paistaks o\u0303htul sinna ja ta\u0308navapoolsetesse akendesse paistab ka po\u0303himo\u0303tteliselt terve o\u0303htu."}, {"text_idx": "#000007", "text": "Tu\u0308hi plaan on aga selline. Korstnajalgu liigutada igal juhul ei saa. Aga suht ko\u0303ike muud..."}, {"text_idx": "#000008", "text": "ku\u0308tteta eeskoda, kus mahuks hoidma rattaid\nku\u0308ttega esik, kuhu mahuks nagi, jalatsikapp, pingike istumiseks, riidekapp\nva\u0308ike majapidamisruum, kuhu mahuks u\u0308ksteise peale pesumasin ja kuivati ning ko\u0303rval pisut ruumi tolmuimeja jms jaoks\ntilluke vannituba selle juurde, kus oleks dus\u030cinurk, kraanikauss, pott\nsuurem vannituba (ilmselt vanniga) lastele ja u\u0308ldkasutusse\nkatlaruum? kui kaaluda ku\u0308tteks ikkagi nt pellet/halukatelt \u2013 no selle ilmselt kuidagi annaks keldrisse mahutada, ehkki see oleks jubedalt tu\u0308u\u0308tu seal ka\u0308ia, sest ega ma va\u0308ga ei arva, et u\u0308les kuskile va\u0308ga mahuks... majapidamisruumiga sellist asja vist kokku ei panda? palju u\u0308ldse u\u0308ks katel ruumi vo\u0303tab?"}, {"text_idx": "#000009", "text": "Kui mul oleks vaba voli endale elamist kujundada, siis paistaks ko\u0308o\u0308gis ja magamistoas hommikupa\u0308ike, elutoas ja lastetubades o\u0303htupa\u0308ike. Aga seda ko\u0303ike siinsetes tingimustes ku\u0308ll ei saa :D Magamistoas ja kontor-ku\u0308lalistetoas ei ole pa\u0308ike rangelt vo\u0303ttes vajalik, sest seal ka\u0308iakse ikkagi peamiselt magamas vo\u0303i noh, kui kodukontor teemaks on, siis ehk oleks mo\u0303nus, kui sinna ka pisut pa\u0308ikest paistaks? Meil on tegelikult niigi vedanud, et elamine nii pa\u0308ikeseline on, sest maja u\u0308mber on igal pool pa\u0308ris laialt tu\u0308hja maad, mitte seinu, mis pa\u0308ikesevalguse a\u0308ra varjaks. Aga jah, pa\u0308ike ikkagi to\u0303useb idast ja loojub la\u0308a\u0308nde, see seab teatavad piirid :P"}, {"text_idx": "#000010", "text": "Aa, tulevase terrassi ukse pealt tegin paar pilti, pa\u0308ikese pa\u0308rast. Ma\u0308rtsi lo\u0303pus kella kuue paiku on pa\u0308ike po\u0303himo\u0303tteliselt terrassilt lahkunud :) Suvel, kui hekk ei ole raagus, ei paista ka seda va\u0308hest, mis praegu na\u0308ha..."}, {"text_idx": "#000011", "text": "Laste ma\u0308ngumajake ja kiiged on plaanis tahapoole aeda kolida ja siia ette vo\u0303iks tulla selle asemele u\u0308ks ilus lillepeenar, mida saaks terrassilt imetleda... Ma parem ei maini, kuidas ma ko\u0303ik need 7,5 aastat omale lillepeenaraid planeerinud olen ja sellega mitte kuskile jo\u0303udnud :P"}, {"text_idx": "#000012", "text": "U\u0308heso\u0303naga maja juurde me sellist terrassi kahjuks ei saa, kuhu o\u0303htul pa\u0308ike paistaks, sest naabrite aiapoolde \u201claieneda\u201d ei saa. Aeda tuleb teine istumise osa tahapoole, suurema seltskonnaga su\u0308ndmuste jaoks \u2013 aga ega ka sinna o\u0303htupa\u0308ike ei paista, paraku. Naabritel on selles mo\u0303ttes ko\u0303ige mo\u0303nusam aiaosa. Aga meil on selle eest rohkem ruumi... Vahel mo\u0303tlen, kas seda terrassi on u\u0308ldse vaja, aga nii mo\u0303nus oleks ilusa ilmaga so\u0308o\u0308ki va\u0308rskes o\u0303hus nautida \u2013 selleks oleks terrass ideaalne, isegi kui pa\u0308ike paistab sinna ainult pa\u0308eval... U\u0308ksi vo\u0303i oma perega \u201charilike\u201d so\u0308o\u0308gikordade ajal ei viitsi va\u0308ga taha aeda so\u0308o\u0308ki tassima hakata. Nii et ma usun, et terrassi mo\u0303te on ikkagi hea :)"}, {"text_idx": "#000013", "text": "U\u0308heso\u0303naga... Mo\u0303elge kaasa. Joonistage seinu, aknaid ja uksi nii nagu su\u0308da lustib ja ko\u0303ige etem tundub! Kuidas saaks ko\u0303iki aknaid ja pa\u0308ikesevalgust maksimaalselt a\u0308ra kasutada ruumides, kus neid ko\u0303ige enam vaja on, ilma et toad (v.a elutuba) muutuks la\u0308bika\u0308idavaks? Vannitoad ilmselgelt EI vaja akent, nii et need vo\u0303iks \u201cmahutada\u201d kuskile keskele, samas kui toad vo\u0303iks olla vo\u0303imalikult suured..."}, {"text_idx": "#000014", "text": "Kuna kommentaaridesse pilte laadida ei saa, siis kes joonistada viitsivad, saatke mulle meili peale (tikriblogi (at) ) \u2013 peaks auhinna va\u0308lja panema parimale plaanile, ma ainult ei tea veel, mis see olla vo\u0303iks :D"}, {"text_idx": "#000015", "text": "Ma ise mo\u0303tlen ka. Esimest korda. Pole varem pa\u0308ris tu\u0308hjast kohast alustanud. Loomulikult ei saa ko\u0303iki seinu maha vo\u0303tta, aga kui ja\u0308tta mo\u0303ned tugipostid ja u\u0308les ka mo\u0303ned palgid alles, siis enamikuga peaks saama ma\u0308ngida."}, {"text_idx": "#000017", "text": "Iga kevade kohustuslikud ja\u0308a\u0308dvustused :)"}, {"text_idx": "#000018", "text": "Kuna meil said paar pa\u0308eva tagasi puud otsa, on hetkel stabiilselt soe vaid lastetoas, kus on elektriradikas \u2013 u\u0308leja\u0308a\u0308nud ruume ku\u0308tame pliidi ja ehituspoe puitbriketiga. Sooja, pa\u0308ikese ja kassi otsinguil lo\u0303petasin oma arvutiga lastetoa nari u\u0308lemisel korrusel :P"}, {"text_idx": "#000019", "text": "Pilte vaadates tuleb meelde, kuidas Plika kurtis ku\u0308ll u\u0308hel o\u0303htul, et tekk tuli ja\u0308lle tekikotist va\u0308lja (olemasoleva avause ko\u0303rvalt on o\u0303mblus hargnenud ja tuleb kergemini kui peaks) \u2013 olin too hetk nii va\u0308sinud, et ei jaksanud tagasi panna, hiljem ei tulnud enam meelde..."}, {"text_idx": "#000020", "text": "Sel aastal oli selline su\u0308nnipa\u0308ev, kus juba hommik algas kahe masinata\u0308ie pesemist vajava voodipesu ja tundega \u201cKuule, Murphy, ja\u0308ta nu\u0308u\u0308d\u201d. Mo\u0303ned tunnid hiljem sain to\u0308o\u0308lt koju so\u0303ita, et viia Plikale ujulasse maha unustatud ujumisriided. Kogu pa\u0308ev oli u\u0308sna \u201cmeh\u201d. Ja Soomlasel oli ta\u0308na eriti hiline to\u0308o\u0308pa\u0308ev, ta jo\u0303udis koju alles peale u\u0308heksat."}, {"text_idx": "#000021", "text": "Aga siis, kui ma o\u0303htuso\u0308o\u0308ki valmistasin, juhtus Plika issile helistama ja kurtma, et tema ja\u0308rele igatseb, mispeale ma eksprompt ku\u0308llakutse esitasin. Meelitasin koogiga. Tuli kohale :P Korjas Poisi ka jalkatrennist peale, nii et ma ei pidanud teist korda so\u0303itma."}, {"text_idx": "#000022", "text": "Ja ema to\u0303i mulle lilli ja Plika klassio\u0303de, kes tal ku\u0308las ka\u0308is, to\u0303i mulle lilli. Ja laud oli ilus ja kevadine. Ja isegi ku\u0308u\u0308nlad olid koogi peal. Nii et lo\u0303pp hea, ko\u0303ik hea."}, {"text_idx": "#000023", "text": "This content is password protected. To view it please enter your password below:"}, {"text_idx": "#000024", "text": "Eelmine postitus tuletas meelde, et suure su\u0308nnipa\u0308eva pildid ja\u0308idki jagamata. Olin ju haiguse to\u0303ttu ligi na\u0308dala rivist va\u0308ljas ja siis olid juba muud asjad mo\u0303ttes... Nu\u0308u\u0308d aga ja\u0308id u\u0308sna juhuslikult Epu raamatut pildistades taustaks lipud ja lilled rongka\u0308igult, nii et mo\u0303tlesin u\u0308leja\u0308a\u0308nud pildid ka u\u0308he soojaga u\u0308les panna."}, {"text_idx": "#000025", "text": "Koolipidu oli lihtsalt imeline. Saal oli nii ilus, inimesed olid nii ilusad, lapsed laulsid isamaalisi laule, nii et mul la\u0308ksid mitu korda silmad ma\u0308rjaks. Vo\u0303rratu o\u0303htu oli."}, {"text_idx": "#000026", "text": "Plika joonistatud pilti kooli koridori seinal:"}, {"text_idx": "#000027", "text": "Rongka\u0308igu lo\u0303pp ja hilisem kohvikuku\u0308lastus:"}, {"text_idx": "#000028", "text": "Kuna ma olen a\u0308a\u0308retult laisk ja mugav, pole me kunagi vabariigi aastapa\u0308evi ta\u0308histanud \u2013 kiluvo\u0303ileibade ja muuga, nagu paljudes peredes kombeks. Aga sel aastal tekkis ei-tea-kust kindel idee, et tahan teha sini-must-valge tordi \u2013 mina, kes ma pole kunagi olnud suurem asi tordikaunistaja :D"}, {"text_idx": "#000029", "text": "Soomlane ku\u0308psetas speltajahust mo\u0303nusa biskviidi. Peale la\u0308ks vahukoor, kuivatatud rukkililled ja uhmris pulbriks tambitud so\u0308etabletid :) Vahele mustikad. Maitses oivaliselt, ainult rukkilille kiud ja\u0308id hammaste vahele kinni :P"}, {"text_idx": "#000030", "text": "Pidulaud oli ema pool. Kilu ja heeringa, ta\u0308idetud munade ja muu maitsva kraamiga :)"}, {"text_idx": "#000031", "text": "Ma pole kunagi Maxima kampaaniatest suuremat pidanud. Kui Soomlane u\u0308hel pa\u0308eval lastega poest koju tuli ja u\u0308tles, et neile sealt kampaaniaraamatud ostis, kehitasin esimese hooga vaid o\u0303lgu."}, {"text_idx": "#000032", "text": "...kuni na\u0308gin tuttavaid pilte kaanel ja Epu nime."}, {"text_idx": "#000033", "text": "Ja siis ma vaimustusin :)"}, {"text_idx": "#000034", "text": "Ema ostis sama raamatu o\u0303ekese lastele, nii et olen kleepse kogunud topelt \u2013 lisaks neile, mis Plika oma raamatusse kleebib, on ootel tu\u0308hi raamat ja patakas kleepse rootslastele."}, {"text_idx": "#000036", "text": "O\u0303nneks juhiti mu ta\u0308helepanu sellele, et FB-s on kleepsude vahetamise grupid. Kui esmaspa\u0308eval oli mul kahest komplektist puudu veel kokku 67 kleepsu, siis praeguseks... 2 :)"}, {"text_idx": "#000037", "text": "U\u0308he vahetuse tegin Selveri parkimisplatsil. Teise koduva\u0308rava ees. Olen ka\u0308inud kleepsudel ja\u0308rel u\u0308hes kinnisvarabu\u0308roos, u\u0308hes pangakontoris, u\u0308hes mobiilioperaatori esinduses. U\u0308hes kohas, kus pidi olema lihtne \u201chelistage uksekella, kella viieni saate ka\u0308tte\u201d, kell 16.40 ei vastanud aga uksekellale keegi, nii et ku\u0308sisin no\u0303u ko\u0303rvalasuvast kontorist, lo\u0303puks avas ukse koristaja, kes otsis tu\u0308kk aega, kuhu mu \u201csaadetis\u201d ja\u0308etud oli. Aga lo\u0303pp hea, ko\u0303ik hea :)"}, {"text_idx": "#000038", "text": "Mo\u0303ned kohtumised on veel kokku lepitud, homme ka\u0308ivad paar inimest mul to\u0308o\u0308 juurest la\u0308bi, lisaks ootan u\u0308hte kirja."}, {"text_idx": "#000039", "text": "Ko\u0303ik inimesed, kellega ma kleepsuteemal suhelnud olen, on nii toredad! See on nagu u\u0308hine hullus :)"}, {"text_idx": "#000040", "text": "Meil ja\u0308i u\u0308ks raamat u\u0308le, sest mo\u0303lemale lapsele ei viitsinud hakata koguma \u2013 otsustasime, et kahe peale piisab ta\u0308iesti. Pakkusin seda Epu blogipostituse all u\u0308hele kommenteerijale, aga tema minu kommentaari ilmselt ei na\u0308inud, sest u\u0308hendust ei vo\u0303tnud. Ku\u0308ll aga sain kaks kirja teistelt huvilistelt. Pa\u0308rnakate kleepsugrupis ku\u0308siti ka. Siis selgus, et need raamatud on rariteet ja osta.ee-s kalli hinnaga mu\u0308u\u0308gil."}, {"text_idx": "#000041", "text": "Ma ei suutnud otsustada, mida teha. Loogiline oleks olnud saata esimesele soovijale, kes minuga ise u\u0308hendust vo\u0303ttis. Aga pa\u0308rnakale oleks ja\u0308llegi olnud mugavam u\u0308le anda. Vo\u0303i kas hoopis oksjonile mu\u0308u\u0308ki panna, raha teenida? See aga tundus nii vale :) Just sellepa\u0308rast, et nii palju toredaid inimesi olid andnud mulle kleepse, lihtsalt niisama heast su\u0308damest. Sest nemad olid juba oma raamatud teiste toredate inimeste abiga ta\u0308is saanud. Ja mina tahtsin ka lihtsalt seda ro\u0303o\u0303mu edasi anda."}, {"text_idx": "#000042", "text": "Ja siis kirjutas Epp teise blogipostituse, kus ra\u0308a\u0308kis, kuidas temalt on seda raamatut nii palju ku\u0308situd ja et eriti ja\u0308i talle meelde u\u0308ks lugu... Ja ma teadsin kohe, et just sellele inimesele ma oma u\u0308learuse raamatu saata tahan :) Ku\u0308sisin Epult kontakti ja mo\u0303te sai teoks, la\u0308hipa\u0308evil panen pakiautomaati. Nii hea meel on."}, {"text_idx": "#000043", "text": "Nagu ma eile Selveri parklas naersin \u2013 nagu mingit eriti salajast tehingut teeks. Kes saavad parkimisplatsil kokku, et vahetada raha kahtlase valge pulbriga kotikese vastu \u2013 kes vahetavad Maxima kleepse :)"}, {"text_idx": "#000044", "text": "Lihtsalt nii fantastiline on see lumepall, mille Maxima ja Epp veerema panid. Mul on hea meel olla osake sellest."}, {"text_idx": "#000046", "text": "Loodan, et tuleb lisatru\u0308kk, nii et oma raamatu saaksid ko\u0303ik soovijad :)"}, {"text_idx": "#000047", "text": "Ekspressis oli ka tore artikkel sel teemal. Sarnase pealkirjaga :)"}, {"text_idx": "#000049", "text": "U\u0308helt poolt olen ma see rohelise mo\u0303tteviisiga vastuvoolu ujuv waldorfkoolidest ja o\u0308koehitusest vaimustuv hipi, ideaaliks keskkonnasa\u0308a\u0308stlik eluviis, tervislik gluteenivaba vegantoitumine, jooga ja nii edasi."}, {"text_idx": "#000050", "text": "Teiselt poolt on mu toitumine ideaalist valgusaastate kaugusel, ma armastan ja so\u0308o\u0308n liha hoolimata sellest, et eetilistel po\u0303hjustel on selle so\u0308o\u0308mine minu jaoks vastuvo\u0303etamatu, joogat olen u\u0308ritanud tagaja\u0308rjetult harrastada (aga ei ole kunagi selles ennast leidnud), oma keha ja sisetunnet kuulata ning loodusega harmoonias elada ma absoluutselt ei oska, viimase seitsme aasta remondisaavutused on piirdunud ehituspoest ko\u0303ige odavama valge va\u0308rvi tapeedi peale pla\u0308tserdamisega, ma jumaldan sarkastilist ebaeetilist musta huumorit ega suuda a\u0308ra oodata, millal saaks ja\u0308lle mo\u0303ne so\u0303brannaga paar pudelit veini a\u0308ra juua ja ennast laua alla naerda."}, {"text_idx": "#000051", "text": "Noilt mo\u0303tetelt tabasin ma end pa\u0308rast seda, kui olin FB-st lugenud ja siiralt ro\u0303o\u0303mustanud fakti u\u0308le, et mu lemmikkolleeg murumajast kokkab ja\u0308rgmised na\u0308dalad Tervisetoidukojas (mis on minu meelest Pa\u0308rnu ko\u0303ige vaimustavam toidukoht, pakkudes maitsvat gluteeni- ja laktoosivaba taimetoitu \u2013 kuhu ma aga pea kunagi ei jo\u0303ua, sest ei to\u0308o\u0308ta kesklinnas ega viitsi kunagi sinna lo\u0303unale minna, aga see koht on just eelko\u0303ige lo\u0303unatamiseks ja o\u0303htuti ning na\u0308dalavahetustel kinni) \u2013 ro\u0303o\u0303mustanud kohe nii palju, et pidasin vajalikuks minna seda teise tuppa Soomlasega jagama ja sepitsema plaane, et peaks ennast siiski mo\u0303ni pa\u0308ev kokku vo\u0303tma ja linna lo\u0303unatama so\u0303itma."}, {"text_idx": "#000052", "text": "Just enne seda olin nautinud o\u0303htuso\u0308o\u0308giks Rimi salaamipitsat (mida ma ostsin ta\u0308na 8 karpi, sest sellele oli mu Rimi kaardiga personaalne soodushind, kuna ostan seda tihti), mille ko\u0303rvale vaatasin UnReali kolmanda hooaja esimest osa, kluksusin ro\u0303o\u0303must ja otsustasin esimesed kaks hooaega uuesti binge watchida."}, {"text_idx": "#000054", "text": "Ma otsisin siia mo\u0303nda Quinni tabavat tsitaati, aga kontekstist va\u0308lja kistuna tundusid need ko\u0303ik mittemo\u0303jusad."}, {"text_idx": "#000056", "text": "Ehkki ma ei u\u0308rita ja ma olengi siiralt vaimustuses nii u\u0308hest kui teisest. Ja ma ei mahuta ennast u\u0308hessegi kasti. Te muidugi u\u0308tlete nu\u0308u\u0308d, et ei olegi vaja kastis olla ja igau\u0308ks vo\u0303ib olla ta\u0308pselt selline, nagu tahab, aga mulle meeldiks vahel, kui ma tunneks rohkem seda kuuluvust."}, {"text_idx": "#000057", "text": "Ma tahaks olla pa\u0308riselt ka see loodusega tasakaalus naeratav joogatav hipi ja mitte su\u0308u\u0308a liha ja olla va\u0308hem sarkastiline."}, {"text_idx": "#000058", "text": "Vo\u0303i ma tegelikult ei teagi, krt, selle viimase kohta \u2013 mulle nimelt HIRMSASTI meeldib sarkasm. On see u\u0308ldse sarkasm, mida ma mo\u0303tlen? Ma ei leia hetkel paremat va\u0308ljendit."}, {"text_idx": "#000059", "text": "Aga ilusad ja head inimesed ilmselt ei peaks olema sarkastilised ega nautima Quinni ko\u0303neviisi."}, {"text_idx": "#000062", "text": "su u\u0308mber, hoia, kes ko\u0303rval."}, {"text_idx": "#000064", "text": "VIIMASED KOMMENTAARIDMarr on Kokkusattumusi pole olemasTikker on Kokkusattumusi pole olemasmurulane on Kokkusattumusi pole olemasRinks on Kokkusattumusi pole olemasTikker on Kokkusattumusi pole olemas"}, {"text_idx": "#000065", "text": "Marr on Kokkusattumusi pole olemasTikker on Kokkusattumusi pole olemasmurulane on Kokkusattumusi pole olemasRinks on Kokkusattumusi pole olemasTikker on Kokkusattumusi pole olemas"}]